Sopuru

Sopurua (Poa annua) Poaceae familiako landare belarkara da, mundu guztian hedaturik dagoena, Antartikako hainbat uhartetan ere bai. Landare inbaditzailea da eta larreetan zein golf zelaietan belar txar kontsideratzen da.

 Taxonomia 
Lineok deskribatu zuen Zientziarako 1753. urtean, Species Plantarum liburuan.

Generoaren izena grezierazko poa hitzetik dator eta "belarra" esan nahi du. Espeziearen annua izena latinetik dator eta "urtekoa" edo "urtebete irauten duena" esan nahi du.

Euskaraz sopuru, soorburu, sopurukua eta antzeko izenak ditu. 

Estatu Batuetan bluegrass ("belar urdina") esaten zaio eta musika estilo bati izena eman dio, bluegrass estiloa, country generoaren barnean dagoena.

 Deskribapena 
Zuntz ugariko sustraiak ditu eta hainbat zurtoin ateratzen dira handi, 5-30 cm-ko altuera hartzen dutenak. Liguladun hosto lineal luzeak ditu, erdiko nerbioan tolesten direnak.

Infloreszentzia panikula erakoa da. Buruek 2-6 lore izaten dituzte eta gluma lorea baino laburragoa da.

 Ugalketa 
Urteroko landarea da. Loraldia urte guztian zehar izaten du, negu gogorretan ezik.

Landarea oso azkar hazten da hazitik. 6 astetan lorea ateratzen du, polinizatu, hazi berriak sortu eta hil egiten da.

 Habitata 
Jatorriz klima epeletako espeziea bada ere mundu guztian hedatu da, baita Antartikako hainbat uhartetan ere.

 Erreferentziak 

 Kanpo estekak 

Kategoria:Poaceae
Kategoria:Euskal Herriko flora
Kategoria:Lineok deskribatutako taxonak